《季萧兄三贶诗且辱出示陵阳墨帖敢次韵一首为谢》
宋代·赵蕃

中朝当极治，人物近皋夔。南渡更衰乱，诸贤困逸遗。

舍人名最早，白首但论思。尚喜诗传派，于今学有涯。

居然老成独，异彼俗书姿。明眼逢吾子，掀髯话昔时。

端能继芜累，所见匪狐疑。愧我安能友，酬篇只韵随。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。